Document ID: 32001D0117

32001D0117
L 043/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 януари 2001 година
за изменение на Решение 79/542/ЕИО на Съвета и на Решения 92/260/ЕИО, 93/195/ЕИО, 93/196/ЕИО и 93/197/ЕИО по отношение на вноса на еднокопитни животни от Босна и Херцеговина
(нотифицирано под номер С(2001) 158)
(текст от значение за ЕИП)
(2001/117/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално членове 12 и 15, както и член 19, i) от нея,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), последно изменени с Директива 96/43/ЕО (3), и по-специално член 18 от нея,
като има предвид че:
(1)
С Решение 79/542/ЕИО на Съвета (4), последно изменено с Решение 2000/623/ЕО (5), се установява списък с трети страни, от които се разрешава вносът в Общността на едър рогат добитък, свине, коне, овце и кози, прясно месо и месни продукти.
(2)
Ветеринарно-санитарните условия и ветеринарното сертифициране за временно допускане на регистрирани коне и за внос на регистрирани еднокопитни и еднокопитни за разплод и доотглеждане са определени съответно в Решения 92/260/ЕИО (6) и 93/197/ЕИО (7) на Комисията, и двете последно изменени с Решение 2000/209/ЕО (8).
(3)
Ветеринарно-санитарните условия и ветеринарното сертифициране при повторно въвеждане на регистрирани коне след временен износ са установени в Решение 93/195/ЕИО на Комисията (9), последно изменено с Решение 2000/754/ЕО (10).
(4)
Ветеринарно-санитарните условия и ветеринарното сертифициране при внос на регистрирани еднокопитни за клане са установени в Решение 93/196/ЕИО на Комисията (11), последно изменено с Решение 97/36/ЕО (12).
(5)
Босна и Херцеговина е включена в списъка с трети страни, в Решение 79/542/ЕИО, като ветеринарно-санитарните условия и ветеринарното сертифициране за внос на коне са установени в посочените по-горе решения на Комисията.
(6)
В контекста на събитията в Република Босна и Херцеговина през съответния период, Решение 92/271/ЕИО на Комисията от 20 май 1992 г. относно вноса в Общността на живи животни и животински продукти с произход от или идващи от Република Босна и Херцеговина (13), последно изменено с Решение 1999/441/ЕО (14), забранява конкретно вноса на еднокопитни в Общността.
(7)
В резултат на проведената в Босна и Херцеговина ветеринарна мисия за инспектиране бе констатирано, че контролът на здравната ситуация при еднокопитните е неудовлетворителен, и бяха установени сериозни пропуски по отношение спазването на временното прекратяване на вноса на еднокопитни в Общността.
(8)
Като се отчитат рисковете, които неконтролираният здравен статус на еднокопитните в Босна и Херцеговина представлява за Общността, изглежда целесъобразно да бъде временно прекратен вносът на еднокопитни от Босна и Херцеговина при условията на Решение 90/426/ЕИО.
(9)
Решение 79/542/ЕИО и Решения 92/260/ЕИО, 93/195/ЕИО, 93/196/ЕИО и 93/197/ЕИО трябва да бъдат съответно изменени.
(10)
Решение 92/271/ЕИО следователно трябва да бъде отменено, като отражение на променените условия на внос.
(11)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 1 от приложението към Решение 79/542/ЕИО в специалната колона за живи коне кръстчето (×) на реда, който се отнася за Босна и Херцеговина се заменя с нула (0).
Член 2
Решение 92/260/ЕИО се изменя, както следва:
1.
„Босна и Херцеговина (ВА)“ се заличава от списъка с трети страни от група Б на приложение I.
2.
„Босна и Херцеговина (ВА)“ се заличава от списъка на трети страни в заглавието на здравния сертификат, представен в приложение II Б.
3.
„Босна и Херцеговина (ВА)“ се заличава от списъка на трети страни в трето тире от буква г) в глава III от приложения II А, Б, В, Г и Д.
Член 3
Решение 93/195/ЕИО се изменя, както следва:
1.
„Босна и Херцеговина (ВА)“ се заличава от списъка с трети страни от група Б на приложение I.
2.
„Босна и Херцеговина (ВА)“ се заличава от списъка с трети страни от група Б в заглавието на здравния сертификат, представен в приложение II.
Член 4
Решение 93/196/ЕИО се изменя, както следва:
„Босна и Херцеговина (ВА)“ се заличава от списъка на трети страни от група Б в бележката под линия на приложение I.
Член 5
Решение 93/197/ЕИО се изменя, както следва:
1.
„Босна и Херцеговина (ВА)“ се заличава от списъка с трети страни от група Б на приложение I.
2.
„Босна и Херцеговина (ВА)“ се заличава от списъка с трети страни от група Б в заглавието на здравния сертификат, представен в приложение II (Б).
Член 6
Решение 92/271/ЕИО се отменя.
Член 7
Адресати на настоящото решение са държавите-членки.
Съставено в Брюксел на 26 януари 2001 година.

Labels: 0
3
18
6